AIŠKINAMASIS RAŠTAS

Dėl Molėtų rajono savivaldybės šeimos tarybos nuostatų patvirtinimo

1. Parengto tarybos sprendimo projekto tikslai ir uždaviniai:

Sprendimo projekto tikslas – patvirtinti Molėtų rajono savivaldybės šeimos tarybos nuostatus.

Savivaldybės šeimos tarybos tikslas - padėti įgyvendinti šeimos stiprinimo funkcijas ir stiprinti savivaldybės institucijų ar įstaigų ir šeimų organizacijų bei su šeimomis dirbančių organizacijų bendradarbiavimą, analizuoti, stebėti ir vertinti savivaldybės teisės aktų, darančių įtaką šeimų padėčiai rengimą ir įgyvendinimą, teikti savivaldybės tarybai siūlymus dėl savivaldybės prioritetų, susijusių su šeimos stiprinimu savivaldybėje, teikti savivaldybės institucijoms ir įstaigoms siūlymus dėl šeimos stiprinimo savivaldybėje veiksmų įgyvendinimo tobulinimo.

Remiantis Molėtų rajono savivaldybės šeimos tarybos nuostatais, patvirtintais Molėtų rajono savivaldybės tarybos 2020 m. rugsėjo 24 d. sprendimu Nr. B1-235 „Dėl Molėtų rajono savivaldybės šeimos tarybos nuostatų patvirtinimo“, Molėtų rajono savivaldybės šeimos tarybą (toliau – Šeimos taryba) sudaro 19 narių, o posėdžiai teisėti, jei juose dalyvauja daugiau kaip pusė tarybos narių. 2023 m. kovo mėn. 2 d. surengtame Šeimos tarybos posėdyje dalyvavę nariai aptarė 2021-2023 m. Molėtų rajono savivaldybės šeimos tarybos veiklą, vienas iš pagrindinių veiklos iššūkių minėtu periodu buvo narių dalyvavimas posėdžiuose ir posėdžio teisėtumas. Į organizuojamus posėdžius nuolat susirinkdavo 7-9 nariai, neatvykdavo nuolat tie patys nariai, kurie prieš posėdį neinformuodavo apie nedalyvavimą posėdžiuose, netinkamą posėdžio laiką ar vietą. Siekiant optimizuoti Šeimos tarybos veiklą, siūloma pakeisti Šeimos tarybos sudėtį sumažinant Šeimos tarybos narių skaičių iki 10 bei įtraukti tik tas įstaigas ir organizacijas, kurios yra dirbančios su šeimomis ar joms atstovaujančios, dirbančioms šeimos gerovės srityje.

1. Siūlomos teisinio reguliavimo nuostatos:

Šiuo sprendimu patvirtinus Molėtų rajono savivaldybės šeimos tarybos nuostatus bus reglamentuota Molėtų rajono savivaldybės šeimos tarybos tikslas, funkcijos, teisės ir pareigos, Šeimos tarybos sudarymo ir darbo organizavimo tvarka.

1. Laukiami rezultatai:

Priėmus sprendimą bus patvirtinti Šeimos tarybos nuostatai, kurių pagrindu bus sudaroma Šeimos taryba bei organizuojama Šeimos tarybos veikla.

1. Lėšų poreikis ir jų šaltiniai:

Lėšų poreikio nėra

1. Kiti sprendimui priimti reikalingi pagrindimai, skaičiavimai ar paaiškinimai:

Nėra.